බදුරලිය පැණිගල මාර්ගයේ පිහිටි මගුරු පාලම විනාශ වී යාමෙන් ගැටලු රැසක් පැන නැගී ඇතැයි ප්‍රදේශවාසීහු පවසති.දීර්ඝ ඉතිහාසයකට නෑකම් කියන මේ පාලම බලධාරීන්ගේ අවධානයට ලක් නොවීම නිසා සම්පූර්ණයෙන්ම විනාශ වී ගිය බවද ඔව්හු පවසති.තේ දලු කර්මාන්තයේ නියැළෙන බොහෝ පිරිස් හැඩිගල්ල මාර්ගය දක්වා ඉතා කෙටි මගකින් ගමන් කළේ මේ පාලම හරහා යාමෙනි.පාලම කැඩී යාමෙන් මගුරුබඩ ජනතාව හැඩිගල්ල ජනපදයට යාම සඳහා බදුරලිය නගරය හරහා අමතර කිලෝමීටර හතරක් පමණ දුර යා යුතුය.මේ නිසා මගුර, පුවක්වත්ත, පැණිගල ආදී ප්‍රදේශවල ජනතාව දැඩි ලෙස පීඩාවට පත්ව ඇත.සුන්දරත්වයෙන් හෙබි මගුරු ගඟට ඉහළින් ඉදි කර තිබූ මගුරු කම්බි පාලම යළි පිළිසකර කර දෙන්නැයි ප්‍රදේශවාසීහු බලධාරීන්ගෙන් ඉල්ලා සිටිති. .